JohanHeinsen/ENO huggingface dataset:
Lolland-Falsters Stifts-Tidende, 1838-01-12
Den Frisindede gjør opmærksom paa en For underlighed idet nemlig den Embedsmand, til hvem Opsynet med de ikke privilegerede Blade er betroet, undertiden udstryger i de Provindsial-Blade, der blive trykkede i Kjøbenhavn, Artikler, som af samme Embedsmand have faaet Tilladelse til at passere i de kjøbenhavnske Blade. Skulde en saadan Vilkaarlighed (thi det maa man vel med den Frisindede kalde denne Fremgangsmaade) være grundet i at vedkommende Embedsmand anseer Provindsialbeboerne mindre oplyste til at læse i deres egne Blade, det, som de kunne læse i de Kjøbenhavnske, da maa man protestere mod en saadan Anskuelse, og derhos ønske, et vedkommende Redacteurer ikke ville udvise en alt for stor Føielighed.
Lolland-Falsters Stifts-Tidende, 1838-01-12
Om den forhen i flere Blade og i denne Tidende omtalte Kieler Student Burmeister, som i Nærheden af Korsøer var forsvunden, berettes nu, at hans Lig er i disse Dage bleven funder hængende i et Træ i en afsides liggende Deel af Skoven ved Korsøer. Efter Sigende er Liget slemt medtaget af Rovfugle og Forraadnelse.
Lolland-Falsters Stifts-Tidende, 1838-01-12
Nykjøbing. Fra Justitsraad Pontoppidan er til det kongl. Museum for nordiske Oldsager indsendt følgende i Uglehøi ved Skovbye fundne Sager, to Kiler og 9 Knive af Flint, Fragmenter af en Steenhammer, et skaalformet samt et krukke formet Gravkar, Laaget af en Hængerne og en Deel Fragmenter af store Gravkar. J denne Gravhøi fandtes intet af Metal, men 9 Skeletter som Almuesmændene, der gjorde Fundet, ikke tænkte paa kunde have nogen Værd for Videnskaben, hvorfor ikke engang Cranierne bevaredes.
Lolland-Falsters Stifts-Tidende, 1838-01-12
Skibsefterretninger. J Decbr. Maaned clarerede 282.
Lolland-Falsters Stifts-Tidende, 1838-01-12
Skibe ved Øresunds Toldkammer. For hele Aaret 1837 beløber Antallet af de clarerede Skibe 13102. – J Løverdags blev i Sundet opfisket c. 20 Foustager Brændeviin, 1 Kiste med Hængsler samt en Kuffert, hvilket Alt er indbragt til Helsingøer. – Til Pillau og Königsberg er i Aaret 1837 ankommet 776 Skibe, og derfra udgaaet 781 Skibe; af disse udgjorde de danske saavel for Ind som Udgaaende 235, hvilket overgaaer Antallet af enhver af de andre Nationers Skibe, endog af de preussiske.
Lolland-Falsters Stifts-Tidende, 1838-01-12
Kjøbenhavns Børscours den 9de Jan. Hamborg, a vista 200 1/2. - Species 202. Species solgtes til 12 Mk. 1 1/2 s. 4 pCt. Kongl. Obl. uden Renter 90 1/2 a 91 Rbd.
Lolland-Falsters Stifts-Tidende, 1838-01-12
Ved Tallotteriets 1462de Trækning i Kjøbenhavn udkom:
Lolland-Falsters Stifts-Tidende, 1838-01-12
Kjøbenhavns Torvepriser den 6te Jan. Rug Td. 4 Rbd. 20 s. a 4 Rbd. 56 s. Hvede 4 Rbd. 72 s. a 5 Rbd. 16 s. Byg 2 radet 2 Rbd. 88 s. a 3 Rbd. 8 s. dito beradet 2 Rbd. 88 s. a 3 Rbd. 8 s. Havre 2 Rbd. 40 s. a 2 Rbd. 5 ti s. Erter 3 Rbd. 88 s. a 4 Rbd. 72 s. Flesk røget Lpd. 2 Rbd. a 2 Rbd. 16 s. dito grønsaltet 1 Rbd. 44 s. a 1 Rbd. 60 s. Smør Pd. 18 a 21 s. Æg Snesen 34 a 36 s. sjællandsk Smør Fjerdingen 10 Rbd. 24 s. a 12 Rbd. S. og T.
Lolland-Falsters Stifts-Tidende, 1838-01-12
Lovgivning. J Anledning af et Andragende fra de jydske Provindsialstænder er under 27de f. M. udkommen en Placat angaaende Fremgangsmaaden ved Undersøgelser, af Toldvæsenet og ustemplede eller stempelpligtige Varer hos Handelsberettigede eller Andre. For at forebygge Vilkaarlighed er befalet, at slige Visitationer eller Specificationer over hine Varer skal skee i Politimesterens eller hans constituerede Fuldmægtigs Overværelse. Alt hvad der ved Undersøgelsen eller Specificationen passerer, skal indføres i en Protocol, som, naar det Tilførte er oplæst, underskrives af Toldembedsmanden og Betientene, af Politimesteren med Vidner og af den hos hvem Undersøgelsen skeer. Denne er berettiget til i Protocollen at indføre sine Jndsigelser, uden at dog dette er til Hinder for Forretningens Fremme paa vedkommende Toldembedsmands Ansvar. - Under 29de f. M. er emaneret en Forordning, indeholdende nærmere Bestemmelser angaaende Jurisdictions-Forholdenes criminelle Sager m.v.
Lolland-Falsters Stifts-Tidende, 1838-01-12
Høiesteretsdomme. Peter Henriksen Kleist eller Kleis for Tyverie og Fornærmelser mod Militaire dømt til Arbeide i Kjøbenhavns Forbedringshuus i 3 Aar. Johan Ringhandt for paa Gaden at have tilføiet en fuldkommen sagesløs Mand et Knivstik, til 2 Aars Forbedringshuusarbeide sammesteds, hvorefter han skal udbringes af Landet. Marie Sophie Wilsen for Rufferie til 2 Aars Forbedringshuusarbeide sammesteds. Morten Christensen for overlagt Vold og røverisk Adfærd, til Forbedringshuusarbeide i Viborg Tugt og Forbedringshuus i 2 Aar. Told- og Consumtions-Underbetjent Kongsted for at have afgivet en urigtig Rapport og med samme stemmende Forklaring i Retten, til 4 Gange 5 Dages Fængsel paa Vand og Bred. Odin Stæhr, for uteerligt Forhold til Arbeide i Kjøbenhavns Forbedringshuus i 8 Maaneder. Sagen mod Arrestanterne Niels Peter Olsen og Peter Wilhelm Hansen m. Fl. for Brandstiftelse under hvilken Sag benævnte Personer vare dømte fra Livet, er hjemviist til nye Behandling og Paakiendelse af Hof- og Stadsretten.
Lolland-Falsters Stifts-Tidende, 1838-01-12
Reisende fra den 3die til den 10de Jan. 1838. Fra Gaabense til Vordingborg. Med Pakkeposten; Dhrr. Mackeprang og Rasmussen; Jomfru Fibiger; 2de Baroner Rosenkrantz. Med Personposten, Frøken Hartier; Jomfru Bjørk; Student Nyholm; Cand. theol. Jansen; Cand. med. & chir. Blicher; Jomfru From; Handelsfuldmægtig From Renteskriver Sørensen. Udenfor Posterne: Adjunct Dons; Disciplene Brandt, Brabrand, Wilhelm og Hansen. Fra Vordingborg til Gaabense. Udenfor Posterne: Skolelærer Fæster med Familie. Med Personposten: Hr. Birmiller; Mad. Hofmann, Hr. Cramer; Forvalter Risum; Pastor Schierning; Forvalter Lytzen; Hr. Knudsen. Med Pakkeposten: Hr. Jürgensen; Arrestforvarer Poulsen; Reebslagersvend Møller; Møllebygger Carstesen.
Lolland-Falsters Stifts-Tidende, 1838-01-12
Ledige Embeder. Bording Sognekald i Ribe Stift, gammel Angivelse 140 Rbd. Dette Embede er blandt dem, som er forundt særdeles Lettelse i Skatter. Seierslef, Eierslef og Jordsby Sognekald under Aalborg Stift, gammel Angivelse 350 Rbd. 5 Mk. Sands Præstegield blandt Færøerne, 2500 Rbd. Den entledigede Sognepræst skal, som Pension af Embedet, efter Raadensaarets Udløb, nyde Nytten og Brugen, af den til Kaldet hørende Annergaard "Sandegaarden kaldet.
Lolland-Falsters Stifts-Tidende, 1838-01-12
Et Fuldmægtig-Embede i den kongelige Lands-Over- samt Hof= og Stadsrets Skifte= og Brevskriver=Contoir.
Lolland-Falsters Stifts-Tidende, 1838-01-12
Befordringer og Afgang. Sognepræsten til Sande Præstegield blandt Færøerne, Amtsprovst H. Hentze, paa Grund af Alder og Svagelighed, i Naade entlediget med Pension; Godsforvalter ved Sorøe Academie Justitsraad S. K. Povelsen, beskikket til Jnspecteur ved Academiets Gods Kasse- og Regnskabsvæsen, fra 1ste Januar d. A. at regne.
Lolland-Falsters Stifts-Tidende, 1838-01-12
Gudstjeneste. Paa førstkommende Søndag begynder Gudstjenesten i Nykjøbing Kirke Kl. 10 Formiddag.
Lolland-Falsters Stifts-Tidende, 1838-01-12
Bekjendtgjørelser. Ved en i Kjøbenhavns Fæstning under 20de December f.A. afsagt Garnisonsstabskrigsretsdom, er Materialskriver ved Kronborg Fæstning, Lieutenant Frederik Julius Schaldemose, der var sat under Tiltale for den Maade, paa hvilken han i en i Bladet allernyeste Skilderie af Kjøbenhavn, indrykket Artikel har omtalt den christelige Troe i Almindelighed og navnligt den hellige Skrift, hvorpaa den hviler, samt Lærer om Treenigheden, Forsoningen og Sacramenterne, dømt til Advarsel i Overeensstemmelse med Forordningen 27de Septbr. 1799 § 13, samt til at være den i samme Forordning § 20 fastsatte Censur undergiven i 5 Aar, og har Hans Majestæt Kongen ved allerhøieste Resolution af 29de f. M. allernaadigst tilladt at det maa have sit Forblivende ved denne Dom Dette bekjendtgjøres herved i Overeensstemmelse med Forordningen af 27de Septbr. 1799 § 20.
Lolland-Falsters Stifts-Tidende, 1838-01-12
Kjøbenhavns Gouvernement den 5te Jan. 1838.
Lolland-Falsters Stifts-Tidende, 1838-01-12
Fra Pressen i Nykjøbing er udkommen: AVOMS DAGa poetiske Forsøg, Hanna Rousing, födt Morgenstierne. (Faaes for 1 Rbdlr. hos Boghandler Berggreen.)
Lolland-Falsters Stifts-Tidende, 1838-01-12
Det provisoriske Regulativ for Nykjøbing Kjøbstad og det kongelige danske Cancellies Approbation af 30te f. M. paa de Poster som angaae Betingelserne for Borgernes Valgbarhed og Valgberettigelse m.v. ere henlagte til Eftersyn hos undertegnede Kjøbmand Schmidt fra i Dag af indtil Mandagen den 22de dennes fra Formiddag Kl. 9 til Eftermiddag Kl. 2. Nykjøbing paa Falster den 12te Januar 1838. G. D. Schmidt. J. B. Schulz. A. Bech. C. Kryger.
Lolland-Falsters Stifts-Tidende, 1838-01-12
Tjeneste tilbydes. En Dreng af honnet Familie, med gode Skolekundskaber, kan strax blive antaget i Handelslære, man behager at henvende sig paa dette Blads Contoir, med Billet, Mrk. B.
Lolland-Falsters Stifts-Tidende, 1838-01-12
Thermometerstand. Jan. 9de 2 – 510 2 - 50 2 – 5 10de 50 4 4 11te 2 - 80 Redigeret, forlagt og udgivet af C. F. Tidemand, Procurator. Trykt i W. Laubs Officin i Nykjøbing.
Lolland-Falsters Stifts-Tidende, 1838-01-14
Lollands Falsters Sts Tidende. No 3.
Lolland-Falsters Stifts-Tidende, 1838-01-14
Søndagen den 14 Januar.
Lolland-Falsters Stifts-Tidende, 1838-01-14
Udenlandske Nyheder. Frankrig. Nytaarsdag 1831, siger et franske Blad, saae man i Tuilleriernes Sale blandt det glimrende Hospersonale, flere simple Ntionalgardister, hvem Kongen med overdreven Høflighed trykkede i Haanden, men Nytaarsdag 1838 erholdt ingen simpel Nationalgardist Adgang til Hoffet. Saaledes forandre Tiderne og Anskuelserne sig. Kun een af de mange Personer, der ere fængslede for Deelagtighed i den hubertske Sammensværgelse, er endnu fængslet, hvorimod de andre ere frigivne og Hubert selv udviser en fuldkommen ligegyldig Rolighed. Den 1ste Jan. bleve Spillehusene lukkede, efterat de i December Maaned have havt langt større Jndtægt, end i de forløbne sidste 6 Maaneder. En Fremmed har saaledes i een Nat alene tabt 200,000 Fres. De ved Spillehusene ansatte Personer, der nu ere brødløse, have besluttet at forlade Paris, og ville efter Forlydende tage til Baden og Turin Journal des Debats, der tidligere har forsvaret Kongen af Preussens Fremfærd mod Erkebiskoppen af Cöln, har nu forandret sine Anskuelser, og er fremkommen med en meget hæftig Artikel mod den preussiske Regjering. Denne pludselige Forandring tilskriver man den Omstændighed, at Frankrig, efter Pavens Opfordring, tilligemed Østerrig, har antaget sig Ærke-Biskoppens Sag.
Lolland-Falsters Stifts-Tidende, 1838-01-14
Spanien. Den nye Finantsminister har i en Tale til Cortes erklæret, at dersom Forsamlingen ikke understøttede Ministrene, ville de øieblikkeligen tage deres Afskeed. Skjøndt nu Ministrene vel kunne gjøre Regning paa enhver Understøttelse fra Cortesforsamlingens Side, vil dette alene dog ikke hjælpe Spanien, der kun kan bringes ud af den nuværende Forvirring ved Penge, eller rettere ved Laan, kraftig Understøttelse af dets Bundsforvandte og afgjørende Krigsbedrifter. Ex Ministeren Calatrava har udarbeidet et Skrift og Revolutionen i la Grania, hvori han blandt andet erklærer, at Spanien kun kan frelses ved en væbnet Jntervention, mod hvilken imidlertid Ludvig Philip personlig har erklæret sig.
Lolland-Falsters Stifts-Tidende, 1838-01-14
Hannover. Foranlediget af at nogle adelige Studenter i Göttingen have hos Dahlmann tilbagefordret det ham tilkommende Honnorar for Forelæsningerne, have de andre Studenter erklæret denne Opførsel for æreløs, og flere Dueller have derfor i den senere Tid fundet Sted blandt Studenterne. Forøvrigt er Alt roligt, saavel i Göttingen som i Hannovers andre Stæder, og man venter med spændt Opmærksomhed paa, hvad den kommende Tid vil bringe. Næsten i alle Tydsklands Stæder, er aabnet Subskription for de gottingske Professorer, og blandt Subskribenterne finder man overalt Mænd, der ere af en modsat politisk Anskuelse, saa at denne Sag ansees som Politiken aldeles fremmed.
Lolland-Falsters Stifts-Tidende, 1838-01-14
America. J den Tale, de forenede Fristaters Præsident van Buren har holdt til Kongressen, har han ikke med et eneste Ord omtalt Opstanden i Canada, hvilket har vakt endeel Opsigt i England, hvor man meente, at det var Pligt for Præsidenten aabent at misbillige Opstanden, medens det nu derimod synes som de have Ret, der paastaae at Nordamericanerne deele Canadaernes Anskuelser.
Lolland-Falsters Stifts-Tidende, 1838-01-14
Fædrelandet. Under Overskrift om Oppositionen meddeler Fædrelandet som Brudstykke af et Brev nogle Bemærkninger, der ere fremkaldte ved det bekjendte Brev i allgemeine Zeitung. For enhver, hvem det er magtpaaliggende at danne sig en selvstændig uhildet Mening om de Ting, der nu skee hos os, og om Maaden hvorpaa de skee, maae vi henvise til selve Artiklen, der er for vidtløftig til at optages her, men som ved sande og derfor overbevisende Træk skildrer hvad man hos os kalder Oppositionen. Skjøndt Brevskriveren saaledes, overeensstemmende med Virkeligheden, antager, at her hos os er en Opposition, nægter han dog, at denne liig den paa andre Steder værende, har gjort sig det til Regel ved en systematisk, conseqvent gjennemført Opposition at undergrave Regjeringen, eller at her, som andre Steder, gives Personer, der drive Oppositionsskriveriet som en indbringende Nærings ver. Hvorledes derimod Oppositionen er, findes meget rigtigt betegnet, naar det hedder: "at deri Landet findes mange Jndivider, som ere overbeviste om, at der hos os endnu er meget at uddanne, rette og forbedre, og der troe, at Adskilligt af det, som skeer, kunde og burde skee anderledes, og at Adskilligt, som undlades, kunde og burde skee. Der findes i Landet mange Jndivider, som ansee det fortjenstligt, at alle Misbrug blive paatalte, og at det Offentlige controllerer Bestyrelsen i dens mange Forgreninger, og forsaavidt disse Anskuelser udtale sig ved og gjennem Pressen, kan der være Tale om en Oppositions Presse. Efter derpaa at have omtalt hvorledes Folket endelig ved de ulykkelige Begivenheder i Tidsrummet fra 1807 til 1814 er vækket af den Drøm om en Fortræfligheds Tilstand, som man for ikke mange Aar tilbage, antog fandtes i Danmark, og derfor nu søger i Virkeligheden at fremkalde en bedre Tilstand, siger Forfatteren videre: "men dette ville eller kunne Mange, især af den høiere Embedstands Medlemmer ikke indsee. Oppositionen faaer da ubetinget Skyld for Alt, den bliver anseet som Aarsag derhvor den kun er Virkning, og saaledes kastes da det hele bitre Had og den hele fornemme Ringeagt paa den stakkels Opposition, hvis Tilværelse man i det Høieste kun finder tilgivelig under den Betingelse, at den alene fremtræder som Politiven, men aldrig som Ven af Fædrelandet." Ved at omtale den fra Stænderne udgaaede Opposition, mener Forfatteren, at denne for en stor Deel er fremkaldt af Mænd, der ikke, saaledes som de saakaldte Oppositionsmænd, tillidsfuldt have taget Kongens Ord i deres rette, naturlige og frisindede Betydning, men derimod søge at underskyde dem en anden, mindre frisindet Betydning, og saaledes gjort Alt, hvad der stod i deres Magt, for at standse den af Landsfaderen tilsigtede fremskridende Bevægelse. Her finde vi den virkelige Opposition hedder det, men hiin søger at virke skjult, negativt, denne derimod aabenlyst, positivt, og derfor lægger man kun Mærke til denne."
Lolland-Falsters Stifts-Tidende, 1838-01-14
Apenrade Avis meddeler fra Hadersleben under 26de f. M. følgende: Ogsaa vort Deputeret Collegium havde efter Jtzehoes, Kiels, Apenrades Neumünsters o. fl. St. Exempel, besluttet en allerunderdanigst Petition om Offentliggjørelsen af en detailleret Oversigt af Statens Jndtægter og Udgivter. Men da det imidlertid fik Efterretning om, at de Deputerede i andre Byer havde faaet deres Petitioner tilbage med den bemærkning, at denne Sag ikke angaaer dem, saa blev der af vort Deputeret-Collegium eenstemmig besluttet, at indbyde Stadens samtlige Borgere og Jndvaanere til at møde paa Raadhuset for at underskrive en af Deputeret Collegiet opsat og antagen Petition. J hvor høi en Grad dette Landets vigtigste Anliggende interesserer Alle og Enhver, derpaa gav vort Raadhuus i Dag det meest levende Beviis. Salen kunde ikke rumme de Forsamlede, saa at Petitionen maatte ved Afskrivter meddeles den i Gaarden værende Mængde. Allerede ved Postens Afgang beløb Underskrifternes Antal sig til 250. Der havde underskrevet sig Borgere af alle Stænder; Embedsmænd, Advocater, Læger og Lærde, med eet Ord, Mennesker af (Apenr. Av.)de heel forskjelligste Forhold.
Lolland-Falsters Stifts-Tidende, 1838-01-14
J Høiesteret blev d. 8de dennes afsagt Dom i den mod Secretair og Theaterkasserer Printzlan, samt Capitain og Urtekræmmer Geisler med flere anlagte Sag, hvorved Lands-Overrettens Dom blev stadfæstet med Hensyn til den Printzlau idømte Straf, og Urtekræmmer Geizler frifunden for videre Tiltale. Saaledes er den seneste opdagede Kassemangel bleven endelig paadømt medens endnu endeel lignende Sager, der ere mange Aar gamle, ere uafgjorte, og nogle endog saa lidet fremmede, at man ikke endnu kan see Enden paa dem.
Lolland-Falsters Stifts-Tidende, 1838-01-14
Alle de Lovudkast, der vare forelagte Stænderne til Betænkning, ere nu endelig afgjorte, med Undtagelse af Udkastet til en Forordning om en nærmere Bestemmelse af Retsforholdet mellem Jorddrotter og Fæstebønder i Danmark, og Udkastet til en Forordning angaaende Told- og Skibsafgivterne i Danmark.
Lolland-Falsters Stifts-Tidende, 1838-01-14
Man har i den senere Tid antaget, at de jydske og slesvigske Provindsialstænder vilde blive indkaldte til først i April Maaned, men, efter hvad man senere har erfaret, torde Jndkaldelsen være udsat til sidst i Mai Maaned."(Hels. Av.)¬
Lolland-Falsters Stifts-Tidende, 1838-01-14
J det forløbne Aar er den kjøbenhavnske Handelsmarine forøget med 12 nye Skibe, hvoraf intet er under 30 Commerce=Læsters Drægtighed, 9 af disse Skibe ere byggede paa indenlandske Værfter, og 3 paa Udenlandske, dog under danske Skibsbyggeres Tilsyn.
Lolland-Falsters Stifts-Tidende, 1838-01-14
Stiftamtmand Castenschjold havde under 30te Decbr. udstædt følgende Bekjendtgjørelse: At jeg i Aar for sidste Gang har tilladt Borgervæbningens Tambourer og Pibere at foretage den sædvanlige Nytaarsgratulation, det bringes herved til Odense Borgeres og Jndvaaneres Kundskab, med Tilføiende, at slig Tilladelse for Fremtiden ufravigelig vil blive nægtet.
Lolland-Falsters Stifts-Tidende, 1838-01-14
Atter ere tvende Nummere af Kjøbenhavnsposten lagte under Beslag; dog er det ikke denne Gang fordi Bladene have indeholdt noget lovstridigt, men fordi Redacteuren nægtede at opgive sin Hjemmel til trende der optagne Artikler, hvilket den Embedsmand, til hvem Opsynet med de ikke privilegerede Blade er betroet, fordrede. Kjøbenhavnsposten har, som man kunde vente, protesteret mod denne formeentlige ulovlige Fremgangsmaade, da, efter den bestaaende Lovgivning, vedkommende Embedsmand kun har Ret til, enten at nægte Udgivelsen af et Blad, eller at tilstæde det, men er uberettiget til enhver Underhandling med Forfatteren.
Lolland-Falsters Stifts-Tidende, 1838-01-14
Fra Kallundborg berettes, at tvende Underofficerer ere angivne for, ved en afholdt Landmilice Session, at have lovet Bønderkarlene mod en Douceur af 5 til 10 Rbd. at være dem behjælpelig til et Frilod, hvilken Douceur dog skulde tilbagebetales. naar Vedkommende intet Frilod fik En Karl, der vel fik Frilod, men mærkede at Underofficererne Jntet bidroge eller kunde bidrage hertil, angav dem, hvorpaa de bleve arresterede, men om Udfaldet af den mod dem anlagte Sag har man Jntet hørt. Da vi, – hedder det i Nordisk Kirketidende, Nr. 55 for Søndagen den 24de Decbr., - høilig trænge til en fast og forsvarlig Grundtext, vil Magister Lindberg i Løbet af Aaret 1838 udgive den eneste forsvarlige complutensiske Text af det græske Ny=Testament, der vil blive ledsaget af mærkelige afvigende Læsemaader og udstyret med en Værdighed, som sømmer sig Bogens Vigtighed. Som Exempel paa militair Justits, kan anføres, hvad der i de sidste Dage er passeret ved et af de i Kjøbenhavn garnisonerende Regimenter.
Lolland-Falsters Stifts-Tidende, 1838-01-14
En Soldat, der havde været Vidne til, at en Sergeant havde angrebet hans Kammerat paa Posten, og som for en tredie Mand havde yttret Uvillie ved denne lovstridige Handling, blev af Sergeanten strax ført til Majoren. Sagen gik fra Majoren til Chefen, hvilke begge billigede den Over ordnedes Fremfærd. Da Karlen beskedent fremsatte det Ønske, at Sagen maatte blive undersøgt, tildeeltes ham adskillige Slag i Ansigtet med knyttet Næve, hvortil føiedes den Ordre at arrestere ham. En Medkammerat i Bag=Geledet, der vilde lytte til, afstraffedes paa Stedet med Fugtel. Ved Krigsforhør dømtes Sergeanten for udviist Fremfusenhed til 48 Timers Arrest, af hvilken Straf han dog af Regimentschefen eftergaves det Halve, men Karlen for respectstridigt Forhold, til 36 Timers Krumslutning. Strax efter denne Kuur, nødtes han af Chefen til at forrette Vagttjeneste, og at paradere 8 Dage ved Parolen. (D. Fris.)
Lolland-Falsters Stifts-Tidende, 1838-01-14
Nykjøbing. Den udenlandske, jydske og fyenske Post fra i Fredags manglede ved Avisens Slutning.
Lolland-Falsters Stifts-Tidende, 1838-01-14
Blandet. Den sidste Avis fra Honoleln, Sandvik-Øernes Hovedstad, har en sort Rand i Anlednig af Prindsesse Harieta Naichienius Død. Hun var en Søster til den nuværende Konge, og blev begravet med stor Pragt. – J forrige Aar indvandrede een og halvfjerdsindstyve Fremmede fra de forenede nordamericanske Stater, og femten Fremmede fra Storbrittanien til Honolelu. Paa Hvalfiskefangsten havde der været 52 Skibe, som havde bragt 69,610 Fade Tran tilbage. Fra Paris meldes under 26de Decbr.: Breve fra Odessa af 23de Novbr. vil vide, at af 80,000 Russere, som marscherede efter hinanden til Cirkassien, var kun meget saa komne tilbage, og af disse de fleste blinde, da Hæren blev angrebet af en Sygdom, navnlig Ophtalmie (Øiensygdom).
Lolland-Falsters Stifts-Tidende, 1838-01-14
Den berømte Tenorist Zorelli i Florents er blevet myrdet. En Stridighed imellem en vis Grev Bacheroni, som formedelst en Sangerinde, der var Zorelli hengiven, opkom i Skuespilhuset, gav Anledning dertil. Det kom til Tvekamp, hvori Greven vel faldt, men Sangeren blev myrdet ved Grevens Betienter.
Lolland-Falsters Stifts-Tidende, 1838-01-14
En Pariser-Correspondent skriver: Alexander Dumas's ny Sørgespil, Caligula, har gjort Spectakkeleffect. Der er Guld og Smuds i det. Det skjønneste er Udstyrelsen. Nogle Vers ere virkelig skjønne. Hertugen af Orleans har efter den meget livlige første Forestilling tilsendt Digteren en Løvegruppe i Bronce af Barge.
Lolland-Falsters Stifts-Tidende, 1838-01-14
Bekjendtgjørelser. Af Umyndiges Midler, henhørende under Bremersvold og Kjerstrup Godsers Overformynderie, kan 365 Rbd. Sedler erholdes tillaans, naar man desangaaende henvender sig til Undertegnede. Bremersvold, den 11te Januar 1838. Jansen.
Lolland-Falsters Stifts-Tidende, 1838-01-14
Jndkaldelser.
Lolland-Falsters Stifts-Tidende, 1838-01-14
Jfølge Kongelig allernaadigst Bevilling af 1ste d. M., som læses inden vedkommende Retter, indkaldes herved, sul poena præclusi et perpetui silentii med Aar og Dags Varsel Alle og Enhver som formene at have noget at fordre Kjøbmand i Nakskov Christian Theisens til Skifterettens Behandling opgivne Boe, med deres Paastand at fremkomme og saadant deres Krav inden foreskrevne Tids Forløb for undertegnede Skifteret at anmelde og beviisliggjøre. Nakskov Skifteret den 11te Januar 1838. Hammerich. Fasting.
Lolland-Falsters Stifts-Tidende, 1838-01-14
Ved Proclama af Dags Dato, som læses inden vedkommende Retter, ere Creditorerne i afgangne Vognmand Niels Larsens og ligeledes afdøde Enkes, Cathrine Marie Larsdatters fælleds Boe indkaldte med 12 Ugers Varsel til for undertegnede Skifteret at anmelde og beviisliggjøre deres Fordringer; hvilket herved endvidere bekjendtgjøres. Nakskov Skifteret den 4de Januar 1838. Hammerich. Fasting.
Lolland-Falsters Stifts-Tidende, 1838-01-14
Thermometerstand. Jan. 11te 2 – 80 2 – 70 2 – 7 12te ca 80 – 8070 – 13de 33 – 40 8 – 40 28 – 3 Redigeret, forlagt og udgivet af C. F. Tidemand, Procurator. Trykt i W. Laubs Officin i Nykjøbing.
Lolland-Falsters Stifts-Tidende, 1838-01-16
Lollands Falsters Sie Tidende. No 6. Tirsdagen den 16 Januar.